കുഞ്ഞനാണെങ്കിലും ഭയങ്കര ലുക്കാ.. വരുന്നൂ ഹ്യുണ്ടായി കാസ്പര് ഒരു കുഞ്ഞന് എസ്യുവിയുടെ പണിപ്പുരയിലാണ് ദക്ഷിണ കൊറിയന് വാഹന നിര്മാതാക്കളായ ഹ്യുണ്ടായി എന്ന് കഴിഞ്ഞ കുറച്ചുദിവസങ്ങളായി കേട്ടുതുടങ്ങിയിട്ട്. കാസ്പര് എന്ന പേരില് നിര്മ്മിക്കുന്ന ഈ മൈക്രോ എസ്യുവിയുടെ കൂടുതല് വിവരങ്ങള് പുറത്തുവിട്ടിരിക്കുകയാണ് ഇപ്പോള് കമ്ബനി. വാഹനം ആഗോള തലത്തില് പ്രദര്ശിപ്പിച്ചതായി ഓട്ടോ കാര് ഇന്ത്യ റിപ്പോര്ട്ട് ചെയ്യുന്നു. എ.എക്സ് ഒന്ന് എന്ന കോഡ് നാമത്തില് അറിയപ്പെട്ടിരുന്ന മൈക്രോ എസ്.യു.വിയുടെ പൂര്ണ രൂപത്തിലുള്ള ചിത്രങ്ങളും പുറത്തുവന്നു. മികച്ച ലുക്കാണ് കാസ്പറിന്റെ പ്രധാന ആകര്ഷണം. റെട്രോ ഡിസൈനിലാണ് കാസ്പറിന്റെ ബോഡി. ഹ്യുണ്ടായ് വെന്യുവിനോടാണ് മുന്നില് നിന്ന് നോക്കുമ്ബോള് കാസ്പറിന് കൂടുതല് സാമ്യം തോന്നുക. മുന്വശത്ത് ചെറിയ ഡേടൈം റണ്ണിങ് ലാംപും വലിയ ഹെഡ്ലാംപുകളുമുണ്ട്. കൂടാതെ സണ്റൂഫ് അടക്കമുള്ള സൗകര്യങ്ങളും. വാഹനത്തിന് സവിശേഷമായ ഡിസൈന് വിശദാംശങ്ങളാണ് ഹ്യുണ്ടായ് നല്കിയിരിക്കുന്നത്. മുന്നില് സ്പ്ലിറ്റ്എല്ഇഡി ഹെഡ്ലാമ്ബ് സെറ്റപ്പ് ലഭിക്കും. ബ്രാന്ഡ് ലോഗോയ്ക്കൊപ്പം ഗ്ലോസ് ബ്ലാക്ക് പാനലില് എല്ഇഡി ഡിആര്എല്ലുകള് സ്ഥാപിച്ചിരിക്കുന്നു. അതേസമയം, എല്ഇഡി വളയങ്ങളുള്ള വൃത്താകൃതിയിലുള്ള ഹെഡ്ലാമ്ബുകള് ബമ്ബറില് സ്ഥാനം പിടിച്ചിരിക്കുന്നു. വെന്യു കോംപാക്ട് എസ്യുവിക്ക് താഴെയായി സ്ഥാനം പിടിക്കുന്ന ഈ വാഹനം ദക്ഷിണ കൊറിയയില് ആദ്യമെത്തുമെന്നും പിന്നാലെ ഇന്ത്യയടക്കമുള്ള രാജ്യങ്ങളില് വില്പ്പനയ്ക്ക് എത്തിയേക്കും എന്നുമാണ് റിപ്പോര്ട്ടുകള്. ഹ്യുണ്ടായി ഇന്ത്യയില് എത്തിച്ചിട്ടുള്ള ഹാച്ചാബാക്ക് മോഡലുകളായ സാന്ട്രോ, ഐ10 നിയോ തുടങ്ങിയ വാഹനങ്ങള്ക്ക് അടിസ്ഥാനമൊരുക്കുന്ന കെ1 പ്ലാറ്റ്ഫോമിലായിരിക്കും കാസ്പറും ഒരുങ്ങുകയെന്നാണ് വിവരം. ഹ്യുണ്ടായി ഗ്രാന്റ് ഐ10 നിയോസിലെ 82 ബിഎച്ച്പി പവര് ഉത്പാദിപ്പിക്കുന്ന 1.2 ലിറ്റര് പെട്രോള് എന്ജിനായിരിക്കും ഈ എസ്.യു.വിയുടെ റെഗുലര് പതിപ്പില് നല്കുക. വിദേശ നിരത്തുകളില് ഓട്ടോമാറ്റിക് മാനുവല് ട്രാന്സ്മിഷനില് കാസ്പര് എത്തിയേക്കും. ഭാവിയില് ഈ വാഹനത്തിന്റെ ഇലക്ട്രിക്ക് പതിപ്പും ഹ്യുണ്ടായിയുടെ പരിഗണനയിലുണ്ടെന്നാണ് റിപ്പോര്ട്ടുകള്. അരങ്ങേറ്റത്തിനു മുന്നോടിയായി കാസ്പറിന്റെ പരീക്ഷണാടിസ്ഥാനത്തിലുള്ള ഉല്പാദനത്തിനു തുടക്കമായിട്ടുണ്ട്. സെപ്റ്റംബറോടെ കാര് വിപണിയിലെത്തുമെന്നാണു പ്രതീക്ഷ. ആദ്യം കൊറിയയിലായിരിക്കും വില്പ്പനയ്ക്കെത്തുക. തുടര്ന്ന് ഇന്ത്യ പോലുള്ള പ്രമുഖ വിപണികളിലും എത്തിയേക്കും. ടാറ്റയുടെ മൈക്രോ എസ്.യു.വിയായ പഞ്ച് ആയിരിക്കും കാസ്പറിന്റെ ഇന്ത്യയിലെ മുഖ്യ എതിരാളി. 2024ഓടെ കാസ്പറിന്റെ ഇലക്ട്രിക് പതിപ്പും ഇന്ത്യ ഉള്പ്പെടെയുള്ള രാജ്യങ്ങളിലെത്തുമെന്നും റിപ്പോര്ട്ടുകള് ഉണ്ട്. വൈദ്യുതി മോട്ടറും ഗീയര് ബോക്സും പവര് ഇലക്ടോണിക്സും ഉള്പ്പെടുന്ന ബോര്ഗ്വാര്ണര് ഇന്റഗ്രേറ്റഡ് ഡ്രൈവ് മൊഡ്യൂള്ഐ ഡി എം സഹിതമാവും ഈ പതിപ്പിന്റെ വരവ് എന്നാണ് റിപ്പോര്ട്ടുകള്. കൊവിഡ് മഹാമാരിയുടെ രണ്ടാംവരവിന്റെ ഈ കാലത്ത്, എല്ലാവരും മാസ്ക് ധരിച്ചും സാനിറ്റൈസ് ചെയ്തും സാമൂഹ്യ അകലം പാലിച്ചും വാക്സിന് എടുത്തും പ്രതിരോധത്തിന് തയ്യാറാവണമെന്ന് ഏഷ്യാനെറ്റ് ന്യൂസ് അഭ്യര്ത്ഥിക്കുന്നു. ഒന്നിച്ച് നിന്നാല് നമുക്കീ മഹാമാരിയെ തോല്പ്പിക്കാനാവും. BreakTheChain ANCares IndiaFightsCorona